**Альберта Аквілані** (італ.: Alberto Aquilani; нар. 7 ліпеня 1984, Рым) — былы італьянскі футбаліст, паўабаронца. Ігрок нацыянальнай зборнай Італіі (2006—2014).

Клубная кар’ера
---------------

### «Рома»

Займаўся ў школе «Спес Мантэсакра», дзе быў заўважаны скаўтамі «Ромы». Выступаў за «Рому» на юнацкім узроўні. У сакавіку 2001 года перспектыўнага іграка спрабавалі набыць «Чэлсі» і «Арсенал», але ён аддаў перавагу застацца ў «Роме». 17 снежня 2002 года Аквілані правёў свой першы матч за асноўную каманду «Ромы» — адказны матч Кубка Італіі супраць «Трыесціна» (1:1; 4:1 пен.). 10 мая 2003 года дэбютаваў у Серыі A ў матчы супраць «Тарына» (3:1). Сезон 2003/04 Аквілані правёў у арэндзе ў «Трыесціне», якая з’яўлялася серадняком Серыі B, там ён быў ігракоі асноўнага складу (41 гульня, 4 галы), і яго гульня за гэтую каманду была высока ацэненая спецыялістамі. Пасля вяртання ў «Рому» ён пачаў рэгулярна выходзіць на поле і паказваў нядрэнную гульню, аднак прапусціў нямала гульняў з-за траўмаў. Выйграў з клубам два Кубкі Італіі, змагаўся за высокія месцы ў Серыі A, гуляў у еўракубках. Правёў за каманду 147 матчаў (з іх 102 у Серыі A), забіў 15 галоў (9 у Серыі A).

### «Ліверпул»

Улетку 2009 года ў прэсе з’явіліся паведамленні аб тым, што Аквілані можа перайсці з «Ромы» ў «Ліверпул», які шукаў замену Хабі Алонса, які быў блізкі да пераходу ў мадрыдскі «Рэал». 6 жніўня было апублікавана афіцыйнае паведамленне аб тым, што прынцыповае пагадненне паміж клубамі пра трансфер дасягнута, пасля чаго «чырвоныя» атрымалі магчымасць весці перамовы з самім Альберта. 7 жніўня «Ліверпул» пацвердзіў, што ігрок паспяхова прайшоў медагляд, і кантракт з ім падпісаны. 13 жніўня было абвешчана, што ў новай камандзе Альберта атрымаў чацвёрты нумар, які да яго насіў Самі Хююпія. Аднак, з-за траўм Аквілані не здолеў замацавацца ў Англіі. Улетку 2010 года новы трэнер «Ліверпула» Рой Ходжсан заявіў, што Аквілані можа вярнуцца на радзіму на правах арэнды.

### «Ювентус»

21 жніўня 2010 года «Ліверпул» і «Ювентус» дасягнулі пагаднення аб гадавой арэндзе іграка. 25 жніўня Аквілані падпісаў кантракт з «б’янканеры» на год з магчымасцю прыярытэтнага права выкупу футбаліста па заканчэнні сезона 2010/11 за € 16 млн. 24 чэрвеня 2011 года агент іграка заявіў, што Аквілані вернецца ў «Ліверпул», таму што «Ювентус» не будзе выкупляць яго кантракт у англічан.

### «Мілан»

24 жніўня 2011 года Аквілані на правах арэнды перайшоў з «Ліверпула» ў «Мілан» з магчымасцю выкупу правоў на іграка за € 6 млн.

### «Фіярэнціна»

3 жніўня 2012 года ігрок падпісаў кантракт з «Фіярэнцінай» тэрмінам на 3 гады. 26 студзеня 2014 аформіў свой першы ў кар’еры хет-трык (у браму «Джэноа», выніковы лік 3:3). Па заканчэнні тэрміну кантракта ўлетку 2015 года не стаў яго падаўжаць і пакінуў клуб у статусе свабоднага агента.

### «Спортынг»

У жніўні 2015 года падпісаў трохгадовы кантракт з партугальскім «Спортынгам».

### «Пескара»

У жніўні 2016 года вярнуўся ў Італію, стаўшы іграком «Пескары». У снежні 2016 года быў аддадзены ў арэнду ў «Сасуола». Па заканчэнні сезона 2016/17, пакінуў «Пескару» у якасці свабоднага агента.

### «Лас-Пальмас»

У жніўні 2017 года стаў іграком іспанскага клуба «Лас-Пальмас». Па выніках сезона 2017/18 «Лас-Пальмас» страціў месца Ла Лізе, і ў ліпені 2018 года кантракт з паўабаронцам быў разарваны.

У чэрвені 2019 года, пасля года без клуба, абвясціў аб завяршэнні кар’еры.

Міжнародная кар’ера
-------------------

Альберта мае вялікі досвед выступаў за юнацкія зборныя Італіі розных узростаў. У 2003 годзе выйграў чэмпіянат Еўропы да 19 гадоў, правёў усе пяць матчаў фінальнай стадыі турніру, забіў адзін гол, быў адным з вядучых ігракоў каманды.

15 лістапада 2006 года правёў свой першы матч за дарослую зборную краіны, супраць Турцыі (1:1). Быў іграком асноўнага складу моладзевай зборнай на моладзевым чэмпіянаце Еўропы 2007, забіў 2 галы на турніры. Удзельнічаў у складзе зборнай Італіі ў чэмпіянаце Еўропы 2008, правёў два матчы з чатырох. 15 кастрычніка 2008 года адкрыў лік сваім галам за нацыянальную зборную, зрабіўшы дубль у матчы адборачнага турніру чэмпіянату свету 2010 з чарнагорцамі (2:1).

Дасягненні
----------

**Рома:**

* Уладальнік Кубка Італіі (2): 2007, 2008
* Уладальнік Суперкубка Італіі: 2008

**Італія (да 19):**

* Чэмпіён Еўропы: 2003

Зноскі
------

1. ↑  Alberto Aquilani // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  ALBERTO AQUILANI // Argentine Soccer Database<a href='https://wikidata.org/wiki/Track:Q19368470'></a>
3. ↑  Слухи: Аквилани может переехать в Англию Архівавана 4 сакавіка 2016. // Liverbird.ru
4. ↑  Официально: Аквилани — игрок «Ливерпуля» Архівавана 4 сакавіка 2016. // Liverbird.ru
5. ↑  «Ювентус» объявил о подписании контракта с Аквилани Архівавана 27 жніўня 2010. // Чемпионат.ру
6. ↑  Аквилани возвращается в «Ливерпуль»
7. ↑  «Милан» арендовал Аквилани
8. ↑  Аквилани перешел в «Спортинг»
9. ↑  «Сассуоло» арендовал Аквилани у «Пескары»
10. ↑  «Лас-Пальмас» подписал Аквилани
11. ↑  Аквилани покинул «Лас-Пальмас»

Спасылкі
--------

* 

* Профіль на сайце *transfermarkt.com* (англ.)

* Статыстыка на сайце *National Football Teams* (англ.)

* Профіль на сайце *soccerway.com* (руск.)

* Статыстыка на сайце *UEFA.com* (руск.)

* Статыстыка на сайце *FIFA* (англ.)

* Статыстыка на сайце *soccerbase.com* (англ.)
* Профіль на сайце Італьянскай футбольнай федэрацыі Архівавана 14 кастрычніка 2011.  (італ.)

| Склады зборнай Італіі |
| --- |
| 

| ⛭Зборная Італіі — Чэмпіянат Еўропы 2008 |
| --- |
| Сцяг Італіі | 
* 1 Буфон (б)
* 2 Панучы
* 3 Гроса
* 4 К’еліні
* 5 Гамберыні
* 6 Бардзальі
* 7 Дэль П’ера
* 8 Гатуза
* 9 Тоні
* 10 Дэ Росі
* 11 Дзі Натале
* 12 Бар’ела
* 13 Амбразіні
* 14 Амелія (б)
* 15 Квальярэла
* 16 Камаранезі
* 17 Дэ Санкціс (б)
* 18 Касана
* 19 Дзамброта
* 20 Перота
* 21 Пірла
* 22 Аквілані
* 23 Матэрацы
* трэнер: Раберта Данадоні

 |

 |
| 

| ⛭Зборная Італіі — Кубак канфедэрацый 2013 — 3-е месца |
| --- |
| Сцяг Італіі | 
* 1 Буфон (б)
* 2 Маджа
* 3 К’еліні
* 4 Асторы
* 5 Дэ Шылья
* 6 Кандрэва
* 7 Аквілані
* 8 Маркізіа
* 9 Балатэлі
* 10 Джавінка
* 11 Джылардзіна
* 12 Сірыгу (б)
* 13 Маркеці (б)
* 14 Эль-Шаараві
* 15 Бардзальі
* 16 Дэ Росі
* 17 Чэрчы
* 18 Манталіва
* 19 Банучы
* 20 Абатэ
* 21 Пірла
* 22 Джакерыні
* 23 Д'яманці
* трэнер: Чэзарэ Прандэлі

 |

 |
| 

| ⛭Зборная Італіі — Чэмпіянат свету 2014 |
| --- |
| Сцяг Італіі | 
* 1 Буфон (б)
* 2 Дэ Шылья
* 3 К’еліні
* 4 Дарміян
* 5 Мота
* 6 Кандрэва
* 7 Абатэ
* 8 Маркізіа
* 9 Балатэлі
* 10 Касана
* 11 Чэрчы
* 12 Сірыгу (б)
* 13 Перын (б)
* 14 Аквілані
* 15 Бардзальі
* 16 Дэ Росі
* 17 Імобіле
* 18 Парола
* 19 Банучы
* 20 Палета
* 21 Пірла
* 22 Інсінье
* 23 Вераці
* трэнер: Чэзарэ Прандэлі

 |

 |